Ուտենա

Ուտենա (), քաղաք Լիտվայի հյուսիս-արևելքում։ Հանդիսանում է Ուտենայի նահանգի ու Ուտենայի շրջանի վարչական կենտրոնը։

Տեղակայված է Սանկտ Պետերբուրգ-Կալինինգրադ ավտոճանապարհի վրա՝ Վիլնյուս քաղաքից 103 կմ դեպի հյուսիս-արևելք։ Երկաթուղային կայարան է Պանեվեժիս-Շվենչյոնելյայ երկաթուղային գծի վրա։

Պատմություն 
Ուտենան Լիտվայի հնագույն քաղաքներից մեկն է։ Գրավոր աղբյուրներում հիշատակվում է 1261 թվականից։ Առաջին եկեղեցին կառուցվել է 1416 թվականին։
1655 քաղաքը ենթարկվել է ռուսական զորքերի արշավանքներին, իսկ 1812 թվականին տուժել է Նապոլեոնի զորքերի արշավանքներից։ Քաղաքի ծայրամասերում մարտեր են տեղի ունեցել 1831 ու 1863 թվականների ապստամբությունների ժամանակ։

Քաղաքի՝ որպես տրանսպորտային հանգույցի զարգացմանը նպաստում է հարմար տեղադրությունը։ 1879 թվականին հրդեհը ոչնչացրել է Ուտենայի երեք քառորդը։

Երկրորդ համաշխարհային պատերազմից հետո քաղաքի ծայրամասերում գործել են լիտվական պարտիզանական ջոկատներ։

Անվանում 
Քաղաքի անունն առաջացել է ջրանունից՝ Ուտենայտե, Ուտենելե (, Utenėlė) գետի անվանումից։

Բնակչություն 
1990 թվականին Ուտենայի բնակչությունը կազմել է 35,2 հազար մարդ, 2010 թվականին՝ 31 940 մարդ, 2011 թվականին՝ 28 391 մարդ։

Քույր քաղաքներ 
  Հելմ, Լեհաստան
  Պրեյլի, Լատվիա
  Պոնտինիա, Իտալիա
  Էրբախ, Գերմանիա
  Կովել, Ուկրաինա
  Լինչյոպինգ, Շվեդիա

Պատկերասրահ

Արտաքին հղումներ 
 Ուտենայի շրջանի ինքնակառավարում. պաշտոնական կայք 
 Utena

Ծանոթագրություններ 

Լիտվայի քաղաքներ
1261 թվականին հիմնադրված բնակավայրեր